Video: LP koop glo drank tydens virtuele parlementêre sitting | Maroela Media
Video: LP koop glo drank tydens virtuele parlementêre sitting
Lede van die parlement was Woensdag ontstoke nadat dit aan die lig gekom het dat 'n DA-LP na bewering hom tydens 'n virtuele parlementêre sitting klaarblyklik in 'n drankwinkel bevind het, eerder as tuis voor sy rekenaar.
In 'n video van die virtuele parlementêre sitting, wat intussen op sosiale media gedeel is, kan gesien word hoe eerw. Kenneth Meshoe, leier van die ACDP, aan die woord is in die Nasionale Vergadering.
Die selfoonkamera van een van die LP's gaan dan vir 'n oomblik aan en dit lyk of die betrokke LP homself in 'n drankwinkel bevind. Die video word dan oomblikke later kortgeknip.
Jacaranda FM het intussen 'n klank-opname op sy webwerf gepubliseer waarin verskeie LP's ná Meshoe se spreekbeurt oor die betrokke LP se optrede uitvaar. Die LP word in dié opname as die DA-LP Tshepo Mhlongo geïdentifiseer.
"Kan ons asseblief seker maak dat die kameraad uit die drankwinkel kom en by die werk van die parlement uitkom. Hierdie man is in Tops terwyl ons nou praat," het een LP laat hoor. "Dit is belaglik dat sommige van ons tyd maak [vir die sitting] en ander is bloot in Tops, besig om wyn te drink. Dit is onvanpas."
'n LP wys dan daarop dat Mhlongo voor sy rekenaar behoort te wees terwyl 'n ander vra dat die LP's nie ongegronde bewerings maak nie en 'n mosie in die verband bring.
Die voorsitter vra deurgaans vir orde en sê later dat die video ondersoek sal word.
While ACDP leader Kenneth Meshoe spoke in the National Assembly, an MPs video briefly switches on and shows a liquor store setup.
MPs are up in arms, accusing DA MP Tshepo Mhlongo of being at TOPS during his work commitment. pic.twitter.com/Ico48AwH20
— Nokukhanya Mntambo (@khanya_mntambo) August 19, 2020
In die nuus Nasionale Vergadering
Bakkie tref vierjarige
Kleinhoewe-aanval: 'Vermoor vir twee selfone'
Tipies – doen nie waarvoor hulle aangestel is nie. Nee wat, kom ons koop gou 'n doppie en ry lekker op die soustrein wat deur die belastingbetalers befonds word.
Politici kan mos doen wat hulle wil.
Lekka man lekka
Ek dink hy gaan meer gedoen kry in Tops as wat die Parlement gedoen kry tydens n sitting…
Na soooo 'n lang droogte moet 'n man daren so paar liter voggies kry om die droë tanne weer onder besproeiing te kry.